Diari Oficial de la Generalitat Valenciana


Sumari del DOGV 5542, del 26-06-2007 (2007/8363)

RESOLUCIÓ de 12 de juny de 2007, del director general de Recursos Humans de la Conselleria de Sanitat, per la qual es modifica, en execució de sentència, la Resolució de 23 de juny de 2004, per la qual es declara en situació d'expectativa de destinació els aspirants que han superat el concurs oposició del procés extraordinari de consolidació d'ocupació per a la selecció i provisió de places de conductor portalliteres SAMU en les institucions sanitàries dependents de la Conselleria de Sanitat i per la qual s'obri novament el termini de quinze dies hàbils per a la participació en la convocatòria publicada per Resolució de 14 de març de 2005 de la Direcció General de Recursos Humans per la qual s'inicia la fase de provisió del procés extraordinari de consolidació d'ocupació de l'esmentada categoria.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5542

Data del DOGV
:   26-06-2007

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2007/8363


Data del document
:   12-06-2007

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * recurs administratiu
    * concurs administratiu
    * sentència
    * administració regional
    * personal sanitari
    * personal de conducció
    * execució de sentència

RESOLUCIÓ de 12 de juny de 2007, del director general de Recursos Humans de la Conselleria de Sanitat, per la qual es modifica, en execució de sentència, la Resolució de 23 de juny de 2004, per la qual es declara en situació d'expectativa de destinació els aspirants que han superat el concurs oposició del procés extraordinari de consolidació d'ocupació per a la selecció i provisió de places de conductor portalliteres SAMU en les institucions sanitàries dependents de la Conselleria de Sanitat i per la qual s'obri novament el termini de quinze dies hàbils per a la participació en la convocatòria publicada per Resolució de 14 de març de 2005 de la Direcció General de Recursos Humans per la qual s'inicia la fase de provisió del procés extraordinari de consolidació d'ocupació de l'esmentada categoria. [2007/8363]  
En execució de la sentència ferma 1206/06 del Tribunal Superior de Justícia de la Comunitat Valenciana per la qual s'estima el recurs d'apel·lació interposat per Ramón Perez Tebar contra la Sentència 164/05 del Jutjat Contenciós Administratiu núm. 7 de València, es revoca la sentència d'instància i s'estima el recurs contenciós administratiu interposat per l'interessat contra la Resolució de 26 de maig de 2004, del director general de Recursos Humans de la conselleria de Sanitat, per la qual es fan públiques la qualificacions finals atorgades als concursants que han superat la fase de selecció del procés extraordinari de consolidació d'ocupació per a la selecció i provisió de places de conductor portalliteres SAMU en les institucions sanitàries de la conselleria de Sanitat, la qual declara contrària a dret, anul·la i deixa sense efecte en l'extrem referit a la puntuació assignada a l'actor en la fase de concurs.  
Vista la puntuació total atorgada en execució de l'esmentada sentència pel tribunal del procés extraordinari de consolidació d'ocupació per a la selecció i provisió de places de conductor portalliteres SAMU dependents de la conselleria de Sanitat al recurrent Ramón Pérez Tebar en la fase de selecció de 128,77 punts.  
Vist que per la Resolució de 13 de desembre de 2006, dictada en execució de la sentència ferma 753/06 del Tribunal Superior de Justícia de la Comunitat Valenciana per la qual es va estimar el recurs d'apel·lació interposat per Emilio Martínez Soriano contra la Sentència 408/05 Jutjat del Contenciós Administratiu núm. 7 de València, es va modificar la Resolució de 23 de juny de 2004 per la qual es declarava en situació d'expectativa de destinació els aspirants que han superat el concurs-oposició del procés extraordinari de consolidació d'ocupació per a la selecció i provisió de places de conductor portalliteres SAMU en les institucions sanitàries de la conselleria de Sanitat, i s'hi incloïa Emilio Martínez Soriano amb una qualificació final de 130,85 punts i se n'excloïa Gustavo Antonio Santonja Cantó (DOCV 5420, de 03.01.2007).  
Vist que per la Resolució de 28 de maig de 2007, dictada en execució de l'esmentada Sentència 1206/06 del Tribunal Superior de Justícia de la Comunitat Valenciana es modifica la resolució de 26 de maig de 2004, del director general de Recursos humans, per la qual es fan públiques les qualificacions finals dels aspirants que han superat la fase de selecció del procés extraordinari de consolidació d'ocupació per a la selecció i provisió de places de conductor portalliteres SAMU en les institucions sanitàries dependents de la conselleria de Sanitat, s'inclou Ramón Pérez Tebar i se n'exclou Enrique Pablo Hernández Hergueta.  
Vista la Resolució de 14 de març de 2005 de la Direcció General de Recursos Humans (DOGV núm. 4992, de 25.04.2005) per la qual s'inicia la fase de provisió del procés extraordinari de consolidació d'ocupació per a la selecció i provisió de places de conductor portalliteres SAMU en les institucions sanitàries dependents de la conselleria de Sanitat i atés que la base tercera.a) establix que haurà de participar obligatòriament en esta fase de provisió el personal que, com a conseqüència del procés de consolidació d'ocupació, haja obtingut la situació de personal estatutari en expectativa de destinació prevista en la base onzena de l'Orde de 22 de març de 2002, de la conselleria de Sanitat, per la qual es convoca eixe procés extraordinari.  
En atenció de tot el que s'ha exposat i atés el que disposen els articles 118 de la Constitució, 17.2 de la Llei Orgànica 6/1985, d'1 de juliol, del Poder Judicial i 103 i següents de la Llei 29/1998, de 13 de juliol, Reguladora de la Jurisdicció Contenciosa Administrativa, que establixen l'obligatorietat de complir les sentències i la resta de resolucions fermes dictades per jutges i tribunals.  
Fent ús de les competències delegades per l'article 1.2 de la Resolució de 18 de gener de 2006, del director general de l'Agència Valenciana de Salut, per la qual es deleguen competències en matèria de personal, resolc:  
Modificar la Resolució de 23 de juny de 2004 per la qual es declara en situació d'expectativa de destinació els aspirants que han superat el concurs-oposició del procés extraordinari de consolidació d'ocupació per a la selecció i provisió de places de conductor portalliteres SAMU en les institucions sanitàries dependents de la conselleria de Sanitat, amb la inclusió de Ramón Pérez Tebar amb una qualificació final de 128,77 punts i amb l'exclusió d'Enrique Pablo Hernández Hergueta.  
Obrir novament el termini de quinze dies hàbils, comptadors des de l'endemà de la publicació d'esta resolució en el Diari Oficial de la Comunitat Valenciana per a la participació de l'interessat en la convocatòria de provisió publicada per Resolució de 14 de març de 2005, de la Direcció General de Recursos Humans, i d'acord amb les seues bases. (DOGV núm. 4.992, de 25.04.2005).  
Contra la present resolució es pot interposar incident d'execució de sentència davant del Jutjat Contenciós Administratiu núm. 7 de València, segons que disposa l'article 109 de la Llei 29/1998, de 13 de juliol, reguladora de la Jurisdicció Contenciosa Administrativa, en el termini de dos mesos a comptar de l'endemà de la publicació de la present resolució.  
València, 12 de juny de 2007.- El director general de Recursos Humans: José Cano Pascual.